RUKOUSKOULU 14/20 Sitkeä rukous avaa ovia
Puhumme tänään kestävästä rukouksesta.
Ehkä olet joskus halunnut antaa periksi, -
mutta aion rohkaista sinua Sanan ja esimerkkien avulla.
Katsomme nyt Jumalan nimeä Jehova Jire, Jumala, joka pitää huolen.
Se löytyy 1. Moos. 22:14:stä -
ja on ensimmäiseksi mainittu Jumalan yhdistelmänimi.
Opettele tuntemaan Jehova Jireä, joka täyttää sinunkin tarpeesi.
Hän asuu sisimmässäsi, jos olet ottanut hänet vastaan.
Jehova on ikuinen ja muuttumaton.
Hän on Israelin Pyhä, joka tuomitsee synnin.
Hän on myös laupias Vapahtaja.
Jehova Jire on VT: n ensimmäinen Jumalasta käytetty yhdistelmänimi.
Hän hankkii Aabrahamille tämän tarvitseman uhrin. 1. Ms. 22:1-2:-
"Näiden tapausten jälkeen Jumala koetteli Aabrahamia -
ja sanoi hänelle: 'Aabraham!' Hän vastasi: 'Tässä olen.'"
Jumala ilmestyi Aabrahamille ja tahtoo ilmestyä myös meille.
"Ja hän sanoi: 'Ota Iisak, ainokainen poikasi, jota rakastat -
ja mene Moorian maahan ja uhraa hänet siellä polttouhriksi -
vuorella, jonka minä sinulle sanon."
Jumala koetteli siellä Aabrahamia ja ilmestyi hänelle.
99-vuotias Aabraham sanoi Jumalalle: -
"Saanko vielä nähdä Herran lupauksen toteutuvan?"
Aabraham otti mukaansa pojan, polttopuut ja aasin, -
mutta Jumala oli olosuhteita suurempi.
Hän haluaa osoittautua myös maasi, kaupunkisi -
ja perheesi vaikeuksia suuremmaksi.
Jehova Jire haluaa ilmestyä ja pitää huolta, -
niin kuin hän piti Aabrahamista huolen koeteltuaan tätä.
Jehova Jire haluaa hankkia sinulle kaiken tarvitsemasi.
Sitkeä rukous avaa suljetutkin ovet.
Väsymme monesti rukoilemaan ja haluamme luovuttaa.
Mietimme, nousiko rukouksemme kattoa korkeammalle.
Mutta Jumala haluaa vahvistaa rukouselämäämme -
ja uskoamme siihen, että hän kuulee rukoukset.
Tarvitsemme silti rukouksessa kestävyyttä.
Anokaa, niin teille annetaan, etsikää, niin löydätte, -
kolkuttakaa, niin teille avataan.
Meidän tulee edetä kolkuttamiseen asti ja kolkuttaa sitkeästi.
William Wilberforce taisteli orjuutta vastaan koko elämänsä.
Hän sekä rukoili että toimi sitkeästi.
Orjuus lakkautettiin hänen kuolemansa jälkeisenä päivänä.
Hän oli pysynyt uskollisena vaikkei saanut nähdä vastausta.
Jälkipolvet saavat nyt nauttia hänen työnsä tuloksista.
Jeesus opetti opetuslapsilleen rukouksesta Luuk. 11:1:ssä.
He olivat nähneet Jeesuksen voiman mutteivät osanneet rukoilla.
Yksi voitokkaan elämän avain on oikeanlainen rukoilu.
Pyynnöt tulee esimerkiksi muotoilla tarkasti.
Jumala sanoi minulle äskettäin, kun olin ihan muissa puuhissa: -
"Rukoile yksityiskohtaisemmin!"
Se jäi mieleeni. Pysähdyn nyt ennen rukousta.
Haluan ensin kuunnella ja sitten rukoilen yksityiskohtaisesti.
Luuk. 11:5-10: "Jos jollakin teistä on ystävä -
ja hän menee hänen luoksensa yösydännä ja sanoo hänelle: -
'Ystäväni, lainaa minulle kolme leipää, -
sillä eräs ystäväni on matkallaan tullut minun luokseni, -
eikä minulla ole, mitä panna hänen eteensä'; -
ja toinen sisältä vastaa...
'Älä minua vaivaa; ovi on jo suljettu...
en minä voi nousta antamaan sinulle' - minä sanon teille: -
vaikka hän ei nousekaan antamaan hänelle sentähden, -
että hän on hänen ystävänsä, nousee hän kuitenkin sentähden, -
että toinen ei hellitä, -
ja antaa hänelle niin paljon, kuin hän tarvitsee.
Niinpä minäkin sanon teille: anokaa, niin teille annetaan; -
etsikää, niin te löydätte; kolkuttakaa, niin teille avataan.
Sillä jokainen anova saa, ja etsivä löytää, ja kolkuttavalle avataan."
Hellittämätön rukous tarkoittaa itsepäistä rukousta.
Periksi ei anneta. Kreikan sana merkitsee arkailematonta.
Se tarkoittaa myös urheaa tai rohkeaa.
Täytyy pitää pintansa vastustuksesta huolimatta.
Koska tietämällä tiedän, että tämä on Jumalan tahto, -
jatkan rukousta ja kolkuttamista.
Äitini rukoili puolestani, kun en vielä ollut uskossa.
Hän rukoili vihreällä sohvalla joka viikko, että pelastuisin.
Olin maailmassa ja elin synnissä.
Kävin usein tanssimassa.
Sain tanssia tyttöjen kanssa ja pidin hauskaa kavereiden kanssa.
Eräänä iltana en päässyt tanssittamaan ketään.
Ajattelin, että äiti oli kotona varmaan rukoilemassa.
Hän oli tullut uskoon vanhemmalla iällä ja alkoi rukoilla puolestani.
Kun tulin kotiin varhain aamulla, kysyin, oliko hän rukoillut.
"Kyllä, rukoilin, että silmäsi avautuisivat -
ja että sinulla olisi tylsää." "No tylsää kyllä oli", vastasin.
Silmäni alkoivat avautua ja aloin etsiä Jumalaa.
Muutaman viikon kuluttua aloin samassa huoneessa -
huutaa Jumalan puoleen: "Jeesus, jos olet olemassa, tule sydämeeni!"
Muutuin ja vapauduin. Aloin itkeä ja kohtasin Jeesuksen.
Itkuni kasteli koko sohvan.
Pelastuin sillä vihreällä sohvalla, jolla äitini oli rukoillut.
Missä sinä rukoilet ihmisten puolesta?
Hebr. 4:16: "Käykäämme sentähden uskalluksella -
armon istuimen eteen, että saisimme laupeuden."
Joh. 15:7: "Jos te pysytte minussa ja minun sanani pysyvät teissä, -
niin anokaa, mitä ikinä tahdotte, ja te saatte sen."
Luuk. 18:1-8: "Ja hän puhui heille vertauksen siitä, -
että heidän tuli aina rukoilla eikä väsyä.
Hän sanoi: 'Eräässä kaupungissa oli tuomari, -
joka ei peljännyt Jumalaa eikä hävennyt ihmisiä.
Ja siinä kaupungissa oli leskivaimo, -
joka vähän väliä tuli hänen luoksensa ja sanoi: -
'Auta minut oikeuteeni riitapuoltani vastaan'.
Mutta pitkään aikaan hän ei tahtonut.
Vaan sitten hän sanoi mielessään: -
'Vaikka en pelkää Jumalaa enkä häpeä ihmisiä, -
niin kuitenkin, koska tämä leski tuottaa minulle vaivaa, -
minä autan hänet oikeuteensa, -
ettei hän lopulta tulisi ja kävisi minun silmilleni'."
Nainen kävi tuomarin luona sinnikkäästi.
"Niin Herra sanoi: 'Kuulkaa, mitä tuo väärä tuomari sanoo!
Eikö sitten Jumala toimittaisi oikeutta valituillensa, -
jotka häntä yötä päivää avuksi huutavat...
Minä sanon teille: hän toimittaa heille oikeuden pian.
Kuitenkin, kun Ihmisen Poika tulee, löytäneekö hän uskoa maan päältä?"
Leskirouva puhui arvovaltaisesti ja asiaansa uskoen, -
koska oli viipynyt rukouksessa.
Hän oli saanut kotkan perspektiivin ja tiesi, ettei ollut alakynnessä.
Vaikka vastassa oli tuomari, -
nainen tiesi olevansa Hengessä voitolla ja julisti: -
"Auta minut oikeuteeni riitapuoltani vastaan."
Sinäkin voit jatkaa sitkeästi uskossa rukoilua ja kolkuttamista.
Tuomarinkin oli taivuttava, -
vaikka hän ei kunnioittanutkaan Jumalaa eikä ihmisiä, -
koska naisessa oli jotain erityistä. Sinussakin on.
Jatka sitkeästi rukousta.
Haluan nyt haastaa sinut rukoilemaan periksi antamatta.
Valitse joku aihe ja rukoile sen puolesta 30 päivän ajan.
Nosta asia Jumalan eteen joka päivä.
Heb. 4:16: "Käykäämme sentähden uskalluksella -
armon istuimen eteen, että saisimme" sen, mitä pyydämme.
Tule siis armoistuimen eteen.
Kestävyys merkitsee itsepäisyyttä ja periksiantamattomuutta.
Rukoile aiheesi puolesta 30 päivän ajan. Siunausta sinulle.
Olen saanut olla käymässä Helsingissä TV7:n tiloissa.
TV7 tekee tärkeää työtä monessa eri maassa.
Se levittää kansoille painettua materiaalia ja TV-ohjelmia.
Ole sinäkin mukana tukemassa tätä laajaa työtä.
Jumala haluaa sinunkin antavan työhönsä näinä lopun aikoina.
Jumala siunatkoon sinua, kun annat lahjasi, -
jonka vaikutus leviää laajalle. Tähän peltoon kannattaa kylvää.
Lahjoituspuhelin 0600-10077. Soitto maksaa 10.01 eur + pvm.
Suomennos: Annamari Kortelainen